cyanic-selkie/wikianc huggingface dataset:
טייס אוטומטי
בשפה היומיומית הורחבה משמעות הצירוף, והוא מציין פעולה מורכבת הנעשית אוטומטית, ללא מעורבות אנושית ובאופן שוטף. בתחום הרדיו, "טייס אוטומטי" מציין תוכנית המשודרת באמצעים אלקטרוניים בלבד, ללא מגיש או טכנאי. בעברית ובאנגלית טייס אוטומטי עשוי להיות כינוי גנאי ודימוי לא מחמיא ל"חותמת" (מוכר בתרגום השגוי והמילולי "חותמת גומי" rubber stamp) או "בובה [על חוט]" – אדם או מוסד המאשר בלא בדיקה את כל מה שמובא לפניו מבלי להפעיל כל שיקול דעת עצמאי. הכינוי עשוי לשמש גם לציון אדם המבקש לנהל את חייו על מי מנוחות ובלי לשקוע בלבטים, או למי שפועל מתוך הלם, הרגל, חיקוי או בקיאות (בבחינת מצוות אנשים מלומדה).
הטייסים האוטומטיים הראשונים
בראשית ימי מטוסי התובלה נדרשה תשומת לב רבה של הטייס על מנת לשלוט במטוס ולכוונו בבטחה. תשומת לב מתמדת זו עייפה את צוות המטוס, והורגשה במיוחד בעת טיסות תובלה ארוכות, הנמשכות 10 שעות ומעלה. הטייס האוטומטי מתוכנן לבצע חלק ממטלותיו של הטייס, ובכך להקל את עומס המוטל עליו ולהקטין את מספר אנשי הצוות הנדרשים לתפעול המטוס.
הטייס האוטומטי הראשון למטוסים פותח על ידי תאגיד "סְפֵּרי" (Sperry) בשנת 1912. לורנס ספרי (בנו של הממציא האמריקאי אלמר ספרי) הציג אותו לציבור שנתיים מאוחר יותר, והמחיש את אמינות המצאתו בכך שטס במטוס כשידיו מורמות והטייס האוטומטי שולט בהיגוי.
הטייס האוטומטי של ספרי קישר בין "אופק מלאכותי" גירוסקופי ומצפן מגנטי לבין מערכות ההיגוי ההידראוליות של המטוס: הגה הכיוון, הגה הגובה והמאזנות. התקן זה איפשר למטוס לטוס ישר במאוזן במסלול מוגדר ללא התערבות הטייס, ובכך הפחית, להערכת ספרי, כ-80 אחוזים מעומס העבודה של הטייס בטיסה שגרתית. טייס אוטומטי אשר ביכולתו לאזן את המטוס בציר העלרוד וליישרו בציר הסבסוב הוא הסוג הנפוץ ביותר עד היום, בשל פשטותו, אמינותו ומחירו הנמוך יחסית.
בשנות העשרים המוקדמות, מכלית הנפט J.A Moffet של חברת "סטנדרד אויל" הייתה לספינה הראשונה שהותקן בה טייס אוטומטי.
טייסים אוטומטיים מודרניים
בטייסים אוטומטיים מודרניים מחולק בדרך כלל מהלך הטיסה לשלבים: הסעה על מסלול ההמראה, המראה, טיפוס, התיישרות, הנמכה, גישה לנחיתה ונחיתה. קיימים טייסים אוטומטיים השולטים בכל שלבי הטיסה מלבד השלב הראשון, שלב ההסעה על המסלול לקראת המראה. הנחיתה והשליטה ביישור המטוס לקראתה באופן אוטומטי נקראת "נחיתת CAT IIIb", ומשתמשים בה כיום ברוב שדות התעופה הגדולים. התיישרות לקראת נחיתה, נחיתה והסעה על המסלול לאחריה נקראת "CAT IIIc". אפשרות זו אינה בשימוש בטייסים אוטומטיים כיום, אך ייתכן ויעשה בה שימוש בעתיד. חלק מהטייסים האוטומטיים כוללים מערכות אוטומטיות למניעת התנגשות; מערכת מניעת ההתנגשות הנפוצה ביותר למטוסים נקראת TCAS (Traffic alert and Collision Avoidance System). הטייס האוטומטי במטוסים מודרניים הוא בדרך כלל חלק אינטגרלי ממערכת ניהול הטיסה.
טייסים אוטומטיים מודרניים משתמשים בתוכנת מחשב כדי לשלוט במטוס. התוכנה מקבלת ממערכות הניווט של המטוס את מיקומו הנוכחי, ושולטת במערכות ההיגוי כדי לנווט את המטוס למסלול הרצוי. במערכות מודרניות מסוג זה שולט הטייס האוטומטי גם על דחף מנועי המטוס והעברת הדלק בין המכלים השונים כדי לאזן את המטוס ולשמור על זווית טיסה אופטימלית.
למרות שטייסים אוטומטיים אינם יעילים בהתמודדות עם מצבים מסוכנים או חדשים, הם מטיסים את המטוס בצריכת דלק נמוכה יותר מרוב הטייסים האנושיים.
הטייס האוטומטי קורא את מיקומו ואת גובהו של המטוס ממערכת ניווט אינרציאלית. מערכות הניווט מכילות מדי תאוצה וגירוסקופים. אלו צוברים שגיאות במהלך זמן המדידה עקב התכונות הפיזיקליות של המערכת. ככל שהטיסה מתארכת כך נצברות יותר שגיאות במערכת.
עזרי רדיו כמו ציוד למדידת מרחק או GPS מנוצלים כדי לתקן את מיקומו של הכלי. בעוד שמערכות ניווט לווייני ועזרי רדיו מסתמכים על מידע חיצוני מערכות אינרציאליות פועלות באופן עצמאי ומסתמכות על כוח המשיכה ועל סיבוב כדור הארץ כדי לקבוע את מיקומן ההתחלתי. לאחר מכן הן מודדות את תאוצת הכלי כדי לחשב היכן הן ביחס למיקומן ההתחלתי. מידיעת תאוצת המטוס ניתן לחשב את המהירות ובעזרת המהירות אפשר לחשב מרחקים. כל עוד הכיוון ידוע, יכולות מערכות ההנחיה האינרציאליות לקבוע את מיקום הכלי.
פרטי מערכות המחשב
הואיל ובטיחות המטוס תלויה בתקינות הטייס האוטומטי, יש למערכות כאלה מאפייני תכנון ייחודיים המיועדים להבטיח אמינות מרבית של מערכת המחשב. החומרה של מערכת טייס אוטומטי טיפוסית בת זמננו היא מערך של חמישה מחשבים מבוססי מעבד 80386. כל מחשב נמצא על לוח נפרד. מעבדים מדגם זה זולים יחסית, נמצאים בשימוש זמן ארוך, נבחנו היטב והתנהגות התוכנה שלהם ואמינותם ידועים.
מערכת ההפעלה הייעודית יוצרת מכונה וירטואלית נפרדת לכל תהליך תוכנה שמתבצע בטייס האוטומטי. צורת פעולה זו מונעת "נפילה" של המחשב במקרה של באג. אם מתרחשת תקלה כאשר המערכת במצב טיסה, תהליך ההדמיה מופסק והתוכנה מופעלת מחדש. במהלך בדיקות קרקע התקלות נרשמות במכונה הווירטואלית והמהנדסים משתמשים ברישומים כדי לתקן את התוכנה.
לרוב מריצים המחשבים גם תהליכי בדיקה עצמית במקביל להפעלת התוכנה של הטייס האוטומטי, המיועדים להתריע מיד על כל תקלת חומרה.
בדגמים מסוימים של טייס אוטומטי משתמשים בתוכנה שונה בכל אחד ממחשבי הטיסה. זהו אמצעי בטיחות המצמצם את האפשרות שתהליכי תוכנה קריטיים ייכשלו בו זמנית, שכן כל מחשב מריץ תוכנה שפותחה על ידי צוות מהנדסים נפרד. כיום, עם העלייה במורכבות התוכנה המשמשת את הטייסים האוטומטיים, אמצעי זה הופך לפחות נפוץ משום שהוא דורש עלויות פיתוח כפולות ומרבית החברות מוותרות על כך משיקול כלכלי.
פילזנו
פילזנו (בפולנית: Pilzno; ביידיש: פילזן) היא עיירה במחוז דמביצה שבפרובינציית פודקרפאטי בפולין, כ-12 ק"מ מדמביצה, בה התקיימה עד השואה קהילה יהודית.
תולדות היישוב
העיירה נזכרת לראשונה בשנת 1105, ובשנת 1354 הוענקו לה זכויות עיר. בשנים שלאחר מכן הפכה העיירה למרכז מסחרי לסביבתה, בו התקיימו ירידים וימי שוק.
במאות ה-15 וה-16 נחרבה העיירה, תחילה בידי ההונגרים, ולאחר מכן בידי הטטרים. כמו כן, פגעו בעיירה מספר שריפות גדולות, ובאמצע המאה ה-17 הוחרבה פעם נוספת בידי גייסות האימפריה השוודית.
יהודי פילזנו
במהלך הכיבוש הרוסי בתחילת מלחמת העולם הראשונה עזבו את העיירה רבים מיהודיה, ורכושם נבזז. לאחר נסיגת הרוסים, הגיעו לעיירה כ-12,000 פליטים יהודים מיישובי הסביבה. בנובמבר 1918 ערכו איכרים פולנים פרעות ביהודי העיירה, ומאורעות אלו שבו על עצמם במאי 1919. לאחר המלחמה, עזבו את העיירה רבים מיהודיה. בין מלחמות העולם השתקמה הקהילה בעיירה, והתקיימה בה פעילות ציונית, לצד פעילות של אגודת ישראל.
במהלך שנות השלושים של המאה ה-20 התרבו ההתנכלויות האנטישמיות בעיירה, ובשנת 1936 נרצח בסמוך לעיירה זוג קשישים יהודים. בשנים אלה נמנו בעיירה כ-800 יהודים, מתוך כ-3,500 תושבים.
בין השנים תרנ"ה-תר"ס כיהן ברבנות העיירה רבי בצלאל הורוביץ (בנו של רבי נפתלי חיים מדז'יקוב).
עם כיבוש העיירה בידי הגרמנים בספטמבר 1939, החלו אלו בגיוס יהודיה לעבודות כפייה ובביצוע מעשי רצח ביהודי היישוב. ב-20 ביוני 1942 רוכזו כ-1,500 יהודי העיירה וסביבתה בגטו שהוקם בה. באקציה שנערכה בגטו כעבור זמן קצר נרצחו 17 יהודים במקום, וכל יתר היהודים גורשו לגטו דמביצה, ממנו שולחו למחנה ההשמדה בלז'ץ.
ערן ויץ
ערן ויץ (נולד ב-29 בנובמבר 1970) הוא מוזיקאי, גיטריסט, זמר, מפיק ומעבד מוזיקלי ומלחין ישראלי.
ביוגרפיה
ויץ נולד בתל אביב, בנם של דוקטור שוש וייץ ומרדכי ויץ. גדל וחי בתל אביב.
נשוי לכרמי זיסאפל (שותפתו לצמד כרמי וערן) ואב לשלושה ילדים. בילדותו למד גיטרה קלאסית, סיים את תיכון תלמה ילין במגמת מוזיקה בשנת 1988.
בוגר ה-New School For Social Research  בניו יורק בשנת 1999. חבר בלהקת היהלומים, ערפדי הראגטיים. חצי מהצמד כרמי וערן.
ניגן גיטרה עם חוה אלברשטיין, גידי גוב, חמי רודנר, רונה קינן, יהודית רביץ, נורית גלרון, יוני רכטר, רונית שחר, דנה ברגר, ירמי קפלן, להקת היהלומים, ערפדי הראגטיים.
הלחין שירים לחוה אלברשטיין, גידי גוב, נורית גלרון, רונה קינן, כרמי זיסאפל, מיקה הרי, ערפדי הראגטיים, היהלומים.
הלחין מוזיקה מקורית לסדרות וסרטים דוקומנטריים רבים, בהם: "הקיבוץ", "תל אביב יפו", "כביש 90", "קפה נגלר", "מי יאהב אותי עכשיו", "בדרך הביתה", "עוד סיפור אחד ודי", "קיץ בערד", "שישים" ו"האזרחית אלוני".
תל קרקור
תל קרקור (בערבית: تل قرقور) הוא אתר ארכאולוגי גדול השוכן בעמק נהר באורונטס, במערב סוריה. התל שוכן במישור אדמת סחף עשירה. התל בעל שתי הכיפות שוכן 8 ק"מ מדרום לעיר ג'סר א-שורור וק"מ אחד מערבית לכפר קרקור. האתר מזוהה עם העיר העתיקה קרקר, לידה התקיים במאה ה-9 לפנה"ס קרב קרקר.
היסטוריה
בתל קרקור נמצא רצף התיישבותי של כ-10,000 שנים, מהתקופה הנאוליתית קדם קרמית א (8300-8500 לפנה"ס ועד 7500 לפנה"ס) ועד התקופה הממלוכית (1350 לספירה). היישוב באתר הגיע לשיא גודלו בשתי תקופות: בתקופת הברונזה הקדומה (2000-3000 לפנה"ס) ותקופת הברזל II (500-1000 לפנה"ס). האתר ידוע בעיקר עם השערת הזיהוי עם העיר העתיקה "קרקר", לידה התקיים בשנת 853 לפנה"ס קרב קרקר, אחד הקרבות הגדולים בעת העתיקה. קרב זה, שהתקיים בין האימפריה האשורית החדשה בפיקודו של המלך האשורי שלמנאסר השלישי ובין קואליציה של שורת מלכים מקומיים מהלבנט, תועד באנלים האשוריים וכן במונולית מכורח. בין המלכים שהשתתפו בקרב היה מלך ישראל אחאב ובן-הדד השני מדמשק, המופיעים בתנ"ך.
בתקופות ההלניסטית, הרומית והביזנטית, התקיים יישוב קטן בתל, ששכן על הדרך האסטרטגית שהובילה בין אנטיוכיה ואפמיה. בתקופות הצלבנית והאיובית (1250-1100), שכנה באתר עיר גדולה שהמשיכה להתקיים לתוך המאה ה-14 וה-15.
ארכאולוגיה
התל הוא בעל 2 כיפות, הקטן מביניהם הוא הצפוני, והגדול הוא הדרומי. גובהה של הכיפה הדרומית הוא 30 מטר מעל פני השטח. גודלו הכולל הוא כ-100 דונם. גם בשטח סביב התל נמצאים שרידי התיישבות מתקופות שונות. האתר נחפר לראשונה בשנים 1984-1983 על ידי משלחת ארכאולוגית של בית הספר האמריקאי לחקר המזרח ו-אוניברסיטת בריגהאם יאנג. מנהל המשלחת היה ג'ון לנדקוויסט (John M. Lundquist) מאוניברסיטת ברינגהם יאנג. בין השנים 1999-1993 נחפר האתר על ידי משלחת של בית הספר האמריקאי לחקר המזרח בניהולו של ד"ר רודולף דורנמן (Rudolph Dornemann). בחפירות נחשפו שלבים רבים בהיסטוריה של האתר. השרידים המרשימים ביותר שנמצאו, שייכים לתקופת הברונזה הקדומה (2000-2200 לפנה"ס) ותקופת הברזל I-II (500-1200) לפנה"ס. הממצאים כוללים מספר שלבים של חומה בנויה מאבן, מספר מבנים פרטיים, ומתחם מקדש מסוף האלף השלישי לפנה"ס.
לאחר הפסקה בחפירות, הן חודשו בשנת 2005 במשלחת של אוניברסיטת ארקנסו (University of Arkansas). המשלחת חפרה במשך 3 עונות חפירה, בשנים 2005 ו-2008-2007. הממצאים הראו שהיישוב במקום לא סבל מתקופת הבצורת שהתרחשה במאה ה-22 לפנה"ס והביאה לנפילת תרבויות שונות, ביניהן האימפריה האכדית. באתר זה נמצאה התרחבות של היישוב בתקופה זאת. להשערת החוקרים, היישוב החזיק מעמד בגלל קרבתו לנהר האורונטס. בחפירות אלה נמצא מקדש קטן עשוי מאבן, המתוארך לשנת 2200 לפנה"ס. במקדש נמצאה סדרה שלמה של אגנים מטויחים בתוך המבנה, ששמשו כנראה לטקס ניסוך. בנוסף, נמצאו צלמיות, עצמות כבשים צעירים, אבנים גדולות עומדות וכנים לקטורת.
האתר נחפר גם במשך 10 שנים על ידי משלחת של דרטמות' קולג' מארצות הברית. החפירות פסקו בשנת 2011 בעקבות פרוץ מלחמת האזרחים בסוריה.
סנורי סטורלוסון
סנורי סטורלוסון (באיסלנדית: Snorri Sturluson; 1178 – 23 בספטמבר 1241) היה סופר ומדינאי איסלנדי. מיוחסות לו יצירות מרכזיות בספרות האיסלנדית העתיקה.
ביוגרפיה
סנורי נולד במערב איסלנד כבן הזקונים למשפחה מכובדת, שהעמידה מספר רב של מלומדים, כמרים ובישופים, שהצליחו לצבור ממון רב הודות לקשריהם עם הכנסייה. בהיותו בגיל ארבע התייתם מאביו, סטורלה תורדארסון (Sturla Þórðarson), ונשלח לעיר אודי שבדרום איסלנד, אל ביתו של יון לופטסון (Jón Loftsson), שהיה מנהיג רב עוצמה באיסלנד ואף מקורב לחצר המלכות הנורווגית מצד משפחת אמו. באודי (Oddi) למד סנורי בבית ספר שבו רכשו השכלה בניהם של נכבדים רבים. הוא זכה לחינוך אריסטוקרטי שנתמזגו בו מיטב הידע האירופי של זמנו עם המסורות הנורדיות.
סנורי התעניין מאוד בשירה הסקלאדית, המסורת הפואטית העתיקה של איסלנד, ורצה לשמרה. מכיוון ששירה זו הכילה מטפורות רבות מהמיתולוגיה הנורדית, לא היה ניתן להבינה ללא רקע מעמיק בסיפורי המיתולוגיה. לפיכך, כתב סנורי את האדה הפרוזאית, מסה שנועדה לשמר את סיפורי המיתולוגיה עבור הדורות הבאים תוך כדי יישובם עם המסורת הנוצרית והיוונית-קלאסית.
סנורי נישא להרדיס, בת למשפחה אמידה, בשנת 1199, אך כעבור שבע שנים נפרדו דרכיהם. בשנת 1215 הוא נתמנה לדובר החוק האיסלנדי – המשרה הרמה ביותר בהיררכיה החילונית האיסלנדית באותם ימים. בשנת 1218 הפליג לממלכת נורווגיה ושהה שם בחסותו של המלך הצעיר הוקון הרביעי עד שנת 1220. במשך שהותו שם עסק בשירה סקאלדית, אך שיריו שהוקדשו למנהיגים נורווגיים אבדו. עם שובו לאיסלנד החל בכתיבת ההיסטוריה של מלכי נורווגיה. בשנים 1222–1232 החזיק פעם נוספת במשרת דובר החוק האיסלנדי. בשנת 1235 פרצה מלחמת אזרחים באיסלנד וסנורי עזב בשל כך לנורווגיה בשנת 1237. הוא חזר למולדתו כעבור שנתיים, לאחר שהסתכסך עם המלך הנורווגי, אך זה רדף אחריו וביקש להשיבו לנורווגיה או להורגו. בשנת 1241 נרצח סטורלוסון באמבטיית המים התרמיים שמחוץ לביתו בידי שני רוצחים שכירים.
בין חיבוריו:
עוצבת מרכבות האש
חטיבת מרכבות האש (חטיבה 263) הייתה חטיבת שריון במילואים של צה"ל, חלק מעוצבת געש השייכת לפיקוד הצפון.
החטיבה הוקמה ב-5 ביוני 1983 כחלק מהצורך בחטיבת שריון נוספת לאור לקחי מלחמת לבנון הראשונה, היא הוקמה על בסיס טנקי המרכבה סימן 1 שנכנסו לשירות בתקופה. החטיבה פורקה ב-2014.
נעליים על הדנובה
נעליים על הדנובה (בהונגרית: Cipők a Duna-parton) היא אנדרטה ייחודית שהוקמה בשנת 2005 - תשס"ה על גדות נהר הדנובה בבודפשט בירת הונגריה. האנדרטה מנציחה את מאות היהודים שנרצחו בידי גדודי צלב החץ ההונגרים, לאחר שנורו והושלכו למי הנהר בעת שואת יהודי הונגריה בשנים 1944–1945.
רקע
הונגריה שיתפה פעולה עם הנאצים במלחמת העולם השנייה, והוציאה להורג ביוזמתה רבים מאזרחיה היהודים. לקראת סוף המלחמה עברה הונגריה כמה שינויים פוליטיים, ובהם הדחתו של עוצר המדינה, מיקלוש הורטי, ועלייתו לשלטון של פרנץ סלשי ב-1944. סלשי היה מנהיגה של מפלגת 'צלב החץ' הגזענית והאנטישמית, ועם עלייתו לשלטון, הורה לאנשיו לבצע פרעות ביהודים שנותרו בהונגריה. בעקבות הוראתו, נורו יהודים רבים ברחובות והוצעדו במצעדי מוות. אנשי צלב החץ טבחו גם באלפי צוענים, עד כיבושה המלא של הונגריה על ידי בעלות הברית, באפריל 1945. בימי שלטונו של סלשי, נעשו מאמצים רבים להציל את יהודי בודפשט, בעיקר על ידי קרל לוץ השווייצרי וראול ולנברג השוודי ואנשיו.
הירי על הדנובה
בעקבות מקרים חוזרים ונשנים שבהם הציף הדנובה את רחובות בודפשט, נבנו רציפי אבן משני צדי הנהר בגובה של כשלושה-ארבעה מטרים. בתקופת שלטונם של אנשי "צלב החץ" הובאו יהודים והועמדו על רציפים אלו, כשפניהם אל המים, ונורו בגבם. גופות המתים נפלו אל המים ונסחפו בזרם, מבלי שהובאו לקבורה. בהמשך ביקשו הרוצחים לחסוך בתחמושת, ולכן קשרו את היהודים זה לזה, הוסיפו אבנים ומשקולות, וירו רק בחלק מהם. כך נפלו כולם אל המים, והחיים טבעו אף הם. באחד המקרים, שהתרחש ב-8 בינואר 1945, נגררו כמה עשרות מיהודי בודפשט מבתיהם אל גדות הדנובה ונורו שם. קבוצת יהודים נוספת נאסרה ונכלאה במפקדת "צלב החץ", במטרה לירות בהם בשעת הבוקר. בחצות הלילה פרץ כוח של קציני משטרה, ובהם חסיד אומות העולם, פאל סאלאי וחברו קארוי סאבו, ושחררו את היהודים עד האחרון שבהם. אחד הניצולים שנכלאו במפקדה, יעקב שטיינר (לימים, פרופסור באוניברסיטה העברית), איבד את אביו כמה ימים קודם לכן (25 בדצמבר 1944), לאחר שזה נורה על גדת הדנובה. היחיד שמוכר כמי שנורה על הדנובה וניצל הוא טומי דיק.
פעולות הירי נמשכו כמה חודשים, עד נפילת בודפשט בידי ברית המועצות, במהלך ינואר 1945. גם אז המשיכו אנשי צלב החץ במעשי הירי, ואלה הופסקו רק לאחר המלחמה. אז נתפסו רבים ממנהיגי המפלגה, ובהם סלשי, שנשפט והוצא להורג בשנת 1946.
האנדרטה
האנדרטה היא יצירתם של האמנים והבמאים ההונגרים ג'וּלַה פַּאוּאֵר (Gyula Pauer) וג'אן טוֹגַּאי (Can Togay). היא נחנכה בשנת 2005 במלאת 60 שנה לסיום מלחמת העולם השנייה. הטקס לווה בתהלוכת לפידים בנוכחותו של ראש ממשלת הונגריה, כשברקע מתנגנת נעימת 'שרפה אחים, שרפה'. האנדרטה מורכבת משישים זוגות נעליים עשויים ברזל, הפרוסים לאורך כעשרים מטרים לאורך רציף הדנובה בצד העיר פֶשט, במרחק של כ-220 מטרים מבית הפרלמנט ההונגרי. כל זוג נעליים נושא אופי מיוחד, וכמו מספר את סיפורו של האדם שנעל אותו: נעליים מהודרות לצד נעליים פשוטות; מגפיים כבדים לצד נעלי ערב עדינות; נעלי ילדים קטנים, נעלי נשים ונעלי נערים ונערות. התבוננות בנעליים מעלה את השאלות: מי נעל אותן? מדוע הן דווקא כאן? לאן נעלמו האנשים שנעלו אותן? הנעליים ממוסמרות לאבני הרציף וכולן פונות אל הדנובה, ואף גולשות בחלקן מעט מעבר לקו הרציף. במרחק מה מן הנעליים ישנם שלושה לוחות ברזל הקבועים ברצפה, ובהם כמה מילות הסבר על האנדרטה בהונגרית, אנגלית ועברית.
ביקורת
האנדרטה הפשוטה מעבירה מסר רב עוצמה, ורבים רואים בה יצירה יוצאת דופן, במיוחד בעיר כמו בודפשט העשירה מאוד בפסלים ואנדרטאות. עם זאת, ישנה ביקורת רבה על מיקומה, ובעיקר על הכיתוב הנלווה לה. האנדרטה ממוקמת אמנם סמוך לבית הפרלמנט, ולא רחוק מהאקדמיה למדעים של הונגריה, אך אין כל שילוט בולט או גישה נוחה אליה. בעבר אף לא הייתה דרך נוחה לחצות בבטחה את הכביש הסואן הצמוד לדנובה, בשל היעדרם של מעברי חצייה סמוכים. כיום יש מעבר חצייה סמוך מאוד לאנדרטה. גם הכיתוב מעורר פולמוס: ראשית, הלוחות קבועים ברצפה במרחק מן הנעליים והם כמעט בלתי נראים, עד כי רוב החולפים לאורך הרציף אינם מבינים כי הנעליים הן אנדרטת הנצחה לנספים בשואה. שנית, הטקסט דל ובעייתי: "לזכר קרבנות שנורו ונרצחו על ידי אנשי צלב החץ על שפת הדנובה ב-1944–1945. זיכרונם לברכה. הוקם ז' בניסן תשס"ה." (באנגלית: "To the memory of the victims shot into the Danube by Arrow Cross militiamen in 1944-45. Erected 16th April 2005"). באף אחד מהטקסטים, כולל ההונגרי, לא מוזכר כלל כי הנרצחים היו דווקא יהודים, והטקסט האנגלי אף מוותר על המילה "murdered", ומסתפק בעובדה שהם "נורו". באנדרטאות או במצבות לזכר אנשים שהומתו בזדון על לא עוול בכפם, מקובל לציין בטקסט העברי את האותיות 'הי"ד' (ה' יקום דמם), ואילו כאן נכתב רק "זיכרונם לברכה", משל מתו בשיבה טובה. שמו של האמן נעדר בכל הלוחות, ואין כל הסבר על מהות האנדרטה, הסיבות להקמתה, או משמעותה. ניתן אולי לזהות בכך את הדואליות שבגישת ההונגרים לשואה: זיכרון מחד, והתנערות מאידך.
מכבי דרום תל אביב
מכבי דרום תל אביב היא קבוצת כדורסל ישראלית מהעיר תל אביב, המשמשת כקבוצת בת של מכבי תל אביב.
היסטוריה
הקבוצה היא אחת מקבוצות הכדורסל הוותיקות בישראל והיא נמנית עם שמונה מייסדות ליגת המבחן הראשונה בשנת 1954. מאז התמודדה הקבוצה בליגה הלאומית בכדורסל, כשזאת הייתה הליגה הראשונה, עד עונת 1961/1962, אז ירדה לליגה השנייה. בעונת 1975/76 הוביל אותה המאמן צביקה שרף חזרה לליגה הלאומית, אך בעונת 1978/1979 נשרה שוב לליגה הארצית. בעונת 1983/1984 הצטרפה שוב לליגה הבכירה אך ירדה ליגה עוד באותה עונה, שהייתה לפעם האחרונה שהקבוצה שיחקה בליגה העליונה. מגרש הבית של הקבוצה היה מגרשה הפתוח הוותיק של קבוצת מכבי תל אביב ברחוב מכבי ב"לב העיר", כ-300 מטרים צפונה מכיכר מגן-דוד. המגרש היה בסמוך לקולנוע אורלי ולמועדון הטניס של מכבי תל אביב ברחוב טשרניחובסקי. בין השאר שיחקו בשורותיה: מוטי בן דוד, דוד פריש, מיכה שוורץ, גלעד כץ, שי סידלמן, איציק כהן, עידו מנדל, חן ליפין, עודד קטש, מרטין מיורספ, צביקה שרף, רוני בוסאני ופיני גרשון. אימנו בקבוצה: מולי קצורין ומוטי ארואסטי.
באמצע שנות התשעים התאחדה מכבי דרום תל אביב עם הפועל קריית גת ונקראה בשם מכבי דרום/קריית גת. בשנת 2000 הקבוצה התפרקה וחדלה מלהתקיים.
בתחילת עונת הוקמה הקבוצה מחדש וכיום מתמודדת בליגה א' מחוז מרכז, ומארחת באולם הספורט הדר יוסף.
רבי חלפתא
רבי חלפתא היה תנא מהדור השלישי לתנאים שחי בין המאות ה-1 וה-2 לספירה והתגורר בציפורי, שם הנהיג את העדה. ונקרא גם בשם אבא חלפתא, היה אביו של התנא רבי יוסי וסבו של התנא רבי ישמעאל ברבי יוסי. כמו כן התנא רבי שמעון בן חלפתא היה בנו או נינו.
חייו
כנראה גר בירושלים בסוף תקופת בית שני, כיוון שבתלמוד מובא שהוא סיפר שראה את רבן גמליאל הזקן בהר הבית.
עוד מסופר שהלך עם חבריו רבי אלעזר בן מתיא ורבי חנניה בן חכינאי לראות את האבנים שהעמיד יהושע בן נון בירדן.
כ-1000 שנים אחר פטירתו, בין השנים 1153–1187 יעקב בן נתנאל הכהן תיאר את מקום קבורתו של רבי חלפתא עם רבי יוסי בנו הנמצא כיום בכפר חנניה.
ייחוסו ככהן
בתלמוד ירושלמי מובא שמשפחתו התייחס לצאצאי יונדב בן רכב. עוד עולה מן המקורות כי נמנה ככהן, דעה התואמת את הסברה שיונדב בן רכב היה כהן, ויש אומרים כי היה אביו של רבי לוי הכהן בר חלפתא.
חבריו
חבריו של רבי חלפתא היו רבי יוחנן בן נורי, רבי עקיבא, רבי חנינא בן תרדיון ורבי אלעזר בן עזריה.
מחלוקת לגבי זהותו
במקורות מופיעים שני חכמים בשם חלפתא: אבא חלפתא אביו של רבי יוסי ורבי חלפתא איש כפר חנניה.
יש הסבורים שמדובר באותו חכם, אך מנגד יש הסבורים כי מדובר בשני חכמים שחיו בזמנים שונים: הראשון חי בזמן הבית - והשני לאחריו; הראשון חי בציפורי (תענית טז, ב) - והשני בכפר חנניה; הראשון היה חברו של רבי חנינא בן תרדיון - והשני תלמידו של רבי מאיר, חתנו של רבי חנינא בן תרדיון.
איש סמית'
ישמעאל לארי "איש" סמית' (באנגלית: Ishmael Larry "Ish" Smith; נולד ב-5 ביולי 1988) הוא כדורסלן אמריקאי המשחק בקבוצת דנוור נאגטס מליגת ה-NBA, בעמדת הרכז.
קריירת תיכונים ומכללות
סמית' נולד בעיר שארלוט שבקרוליינה הצפונית, ולמד באוניברסיטת וייק פורסט שבווינסטון סיילם הסמוכה בין השנים 2006–2010. בתקופתו כשחקן קבוצת הכדורסל של האוניברסיטה שיתף פעולה עם שחקני ה-NBA לעתיד ג'ף טיג, אל-פארוק אמינו וג'יימס ג'ונסון, ורשם ממוצעים של 9.2 נקודות ו-5.1 אסיסטים למשחק. בעונתו האחרונה, 2010, קלע 13.2 נקודות למשחק והעפיל עם וייק פורסט לשלב "32 הגדולות" של טורניר אליפות המכללות. 612 האסיסטים שמסר לאורך קריירת המכללות מציבה אותו במקום השני בתולדות אוניברסיטת וייק פורסט, אחרי מאגסי בוגס.
השנים הראשונות
ב-23 באוגוסט 2010, לאחר שלא נבחר בדראפט ה-NBA 2010, חתם סמית' על חוזה ביוסטון רוקטס. כשחקן הרוקטס קלע 2.6 נקודות בממוצע למשחק, ונשלח מספר פעמים לקבוצת הבת שלהם מליגת הפיתוח, ריו גראנדה ואלי וייפרס. בפברואר 2011 הועבר בטרייד לממפיס גריזליס, יחד עם שיין באטייה, בתמורה להאשים ת'אביט ודמארה קארול. ב-15 משחקיו במדי הגריזליס קלע 1.8 נקודות למשחק בטרם שוחרר מהקבוצה.
לקראת עונת חתם על חוזה בגולדן סטייט ווריורס, ולאחר 6 משחקים שוחרר מהקבוצה. בפברואר 2012 חתם באורלנדו מג'יק, וכשנה לאחר מכן הועבר בטרייד למילווקי באקס, לצד ג'יי. ג'יי. רדיק וגוסטבו איון, בתמורה לטוביאס האריס, בנו אודריך ודורון לאמב. בסיום עונת נשלח בטרייד לפיניקס סאנס, לצד סלאבה קראבצוב, בתמורה לקארון באטלר. סמית' שיחק בפיניקס לאורך עונה שלמה, לראשונה בקריירה, וקלע 3.7 נקודות בממוצע למשחק כמחליפם מהספסל של הרכזים אריק בלדסו וגוראן דרגיץ'.
פילדלפיה 76'
הפריצה של סמית' כשחקן רוטציה קבוע ב-NBA הייתה בפילדלפיה 76', בה חתם בפברואר 2015. במשחקו הרביעי בפילדלפיה קבע שיאי קריירה בנקודות (19) ובאסיסטים (9), וב-25 משחקיו בקבוצה עד סיום עונת קלע 12.0 נקודות ומסר 6.1 אסיסטים בממוצע למשחק.
ניו אורלינס פליקנס
לקראת עונת חתם על חוזה בניו אורלינס פליקנס. לאחר 27 משחקים, בהם קלע 8.9 נקודות למשחק, נשלח בטרייד בחזרה לפילדלפיה 76', בתמורה לשתי בחירות דראפט עתידיות.
החזרה לפילדלפיה
בכל 50 משחקיו כשחקן פילדלפיה באותה עונה פתח סמית' בחמישייה, ורשם שיאי קריירה של 14.7 נקודות, 4.3 ריבאונדים, 7.0 אסיסטים ו-1.3 חטיפות בממוצע למשחק. ב-9 בינואר 2016 קלע שיא קריירה של 28 נקודות במשחק מול טורונטו ראפטורס, ותשעה ימים לאחר מכן מסר שיא קריירה של 16 אסיסטים במשחק מול ניו יורק ניקס. על אף יכולתו הגבוהה של סמית' סיימה פילדלפיה את העונה עם מאזן הניצחונות הגרוע ביותר ב-NBA, 10–72 (12.2%).
דטרויט פיסטונס
לקראת עונת חתם סמית' על חוזה ל-3 עונות בדטרויט פיסטונס, עבור כ-18 מיליון דולר.
וושינגטון ויזארדס
ביולי 2019 חתם סמית' על חוזה בוושינגטון ויזארדס.
שארלוט הורנטס
באוגוסט 2021 חתם סמית' על חוזה לעונה אחת בשארלוט הורנטס.
החזרה לוויזארדס
ב-10 בפברואר 2022 עבר סמית' ביחד עם וורנון קארי בטרייד לוושינגטון ויזארדס בעוד שמונטרז הארל עשה את המעבר ההפוך להורנטס.
דנוור נאגטס
ב-29 ביוני 2022 עבר סמית' ביחד עם קנטביוס קולדוול-פופ בטרייד לדנוור נאגטס בעוד שמונטיי מוריס ווויל ברטון עשו את המעבר ההפוך לוויזארדס
אדה פואטית
האֶדָה הפואטית (באיסלנדית: Sæmundaredda) היא אסופה של פואמות מיתיות הכתובות בנורדית עתיקה, מן התקופה הטרום-נוצרית באיסלנד, המספרות את עלילותיהן של אלים מארצות הצפון ושל גיבורי האגדות הגרמאניות. רובן מצויות בכתב היד קודקס רגיוס. בצד האדה הפרוזאית, מהווה האדה הפואטית מקור עיקרי של המיתולוגיה הנורדית.
האדה הפואטית התגלתה מחדש על ידי הבישוף האיסלנדי ברוניולפר סוויינסון בשנת 1643. ישנו קושי לקבוע אימתי והיכן חוברו השירים עצמם, כי ברבים מהם לא הוטבעה כל זהות של זמן ומקום, וגם על פי תוכנם לא ניתן לעגן אותם בתקופתו של מלך זה או אחר. המסורת מייחסת את איסוף השירים לסמונד סיגפוסון וסבורים כי נתחברו עד ראשית המאה ה-11.
עלילות הרואיות שנכללות בקודקס רגיוס
עלילות הלגי
מחזור ניפלונג
עלילות ירמונרקר
עלילות הרואיות שמחוץ לקודקס רגיוס
בסאגה Hervarar saga ok Heiðreks מוצאים שתי עלילות הרואיות:
לא ברור אם "פואמת השמש" (Sólarljóð) שנכלל מפעם לפעם באדה הפואטית אכן משתייך אליה.
אשת איוב
אשת איוב היא דמות מקראית, אשר אינה מזוהה בשמה אלא בשם בעלה. דמותה מופיעה בפסוק אחד בלבד בספר איוב.
דמותה
השטן מטיל דופי בדמותו החיובית של איוב ומסית את ה' לפגוע בו. על אף כל הניסיונות, ממשיך איוב להיות נאמן לה'. על רקע האסונות שניקרו לאיוב, ניצבת אשתו, וזו הפעם היחידה בספר איוב שהיא מופיעה בסיפור : וַתֹּאמֶר לוֹ אִשְׁתּוֹ, עֹדְךָ מַחֲזִיק בְּתֻמָּתֶךָ; בָּרֵךְ אֱלֹהִים, וָמֻת. לאחר דברים אלו היא נעלמת מן הסיפור ולא ידוע מה עלה בגורלה. ב כתוב כי לאיוב נולדו עשרה ילדים אחרים, במקום אלה שמתו על ידי הרוח הגדולה, אך מהכתוב לא ברור אם ילדים אלו נולדו מאשתו הראשונה של איוב או מאישה אחרת. הכתוב אינו מוסר את שמה של אשתו. אשת איוב היא דמות משנית אשר באה להאיר את דמותו החיובית של איוב. חשיבותה – בהבלטת צדקתו של איוב: וַיֹּאמֶר אֵלֶיהָ, כְּדַבֵּר אַחַת הַנְּבָלוֹת תְּדַבֵּרִי--גַּם אֶת-הַטּוֹב נְקַבֵּל מֵאֵת הָאֱלֹהִים, וְאֶת-הָרָע לֹא נְקַבֵּל. נראה כי התפקיד שהיא ממלאת הוא תפקיד הזהה לתפקיד השטן, המופיע בפרקים א-ב. היא מסיתה את איוב כשהיא משתמשת בביטוי: בָּרֵךְ אֱלֹהִים, וָמֻת. השימוש בלשון זהה מעורר דמיון לדברי השטן: אִם-לֹא עַל-פָּנֶיךָ, יְבָרְכֶךָּ (א', י"ב). האישה מתפקדת כמקבילה לשטן, השב משוט בארץ להתייצב על ה'. וכשם שהשטן הסית ונעלם, כך היא, הסיתה ונעלמה.
תיקון סופרים
בפרק ב', פסוק ט' נעשה תיקון סופרים. על פי המסופר, איוב איבד את כל שהיה לו - את בניו ואת בנותיו, את רכושו ואף בהמשך את בריאותו. איוב יושב ומתאבל, ואשתו מבקשת ממנו להודות שאינו מאמין עוד. כאן נעשה תיקון סופרים מחשש לפגיעה באלוהים. בפסוק זה מתכוונת אשת איוב למילה "קָלֵּל" ולא למילה "בָּרֵךְ".
איוב מתייחס לדברי האישה בבוז ובסלידה רבה. יחד עם זאת ניתן לומר, שהיא משמשת עזר כנגדו בכך שהיא מעוניינת, שיבוא הקץ ליסוריו.
דמותה בראי המחקר
בספר דברי איוב דמותה של האישה היא אנטיתזה לדמותה של אשת איוב במקרא. את הביטוי: 'כדבר אחת הנבלות תדברי' הכתוב בדברי איוב, מפרש: '''הלא תראי את השד העומד מאחריך לבלע את בינתך למען התעות גם אותי. הוא חפץ לעשותך לאחת הנשים הנבלות המרמות את תום בעליהן'''. בפירוש זה יש ממשות לשד העומד מאחוריה ומדבר מגרונה. בסיפור זה בספרות החיצונית השטן מנסה להסית את איוב ואת אשתו ומציב אותם כשווים בהתמודדות נגד השטן. .
לדעת אילנה פרדס חוקרת הספרות, כאשר אשתו מציעה לו לקלל את האלוהים היא מבהירה לאיוב, שאין לו שליטה על מחשבותיהם של אחרים. תשובתו של איוב לאשתו מרמזת לדעת פרדס על כך, שדווקא איוב הוא זה, שרוצה לומר את מה שאשתו אמרה ללא מורא ופחד. איוב, שכעס על אשתו כי דיברה מקלל איוב את לידתו שלו ובכך הוא נמצא כזה, שקילל את מי שנתן לו חיים. אשת איוב מתייחסת אליו כאל מאמין המתעלם מהמציאות הפוקדת אותו בלבד שיישאר באמונתו.
זיהוי שמה ומוצא משפחתה
זיהוי שמו של איוב כיובב מצוי בתרגום השבעים לתורה ובספר דברי איוב.
על-פי ספר דברי איוב, המשתייך לספרים החיצוניים, אשתו של איוב נקראה סיטיס. על-פי הספר אשתו מתה כחלק מהניסיונות, שהועמד בהם, ולאחר מכן נשא לאישה את דינה, בת יעקב ולאה: ואתם משפחה נבחרה כבודה מזרע יעקב אבי אמכם: אני מבני עשו אחי יעקב אשר בתו היא דינה אמכם וממנה תולדותיכם (א, ד'-ה') בבראשית רבה, פרשת וירא, נ"ז נדרש כך:.
נישואין בין דינה ואיוב ממשיכים את הקרבה בין יעקב לעשיו לדורות הבאים ובכך מעצימים את דמותו של איוב כגיבור עצמאי וצדיק ושיוך דמותו לבת ישראל מעניק לספר לגיטימציה בין ספרי הקאנון.
דוד שמעוני כתב את הפואמה, 'אשת איוב'.
תפתח חלון
תפתח חלון הוא אלבום אולפן החמישי של הזמרת ריטה, שיצא בשנת 1999.
שלושה משירי האלבום הכפול נכנסו למצעד השנתי.
האלבום נמכר בכ-90,000 עותקים והגיע למעמד של פלטינה כפולה וזהב ונחשב לאחד האלבומים הישראלים הנמכרים ביותר בכל הזמנים.
קודקס רגיוס
כתב היד, שמהווה מקור עיקרי לידיעת המיתולוגיה הנורדית, נתגלה בשנת 1643 על ידי הבישוף האיסלנדי ברוניולפר סוויינסון, וסבורים כי נכתב בשנת 1270 בקירוב. את שמו קיבל לאחר שהוענק כשי לפרדריק השלישי, מלך דנמרק בשנת 1662. רק בשנת 1972 הושב בחזרה לאיסלנד, לאחר שנשמר מאות שנים בספרייה המלכותית בקופנהגן.
אסטון מרטין One-77
אסטון מרטין one-77 (באנגלית: Aston Martin One-77) היא מכונית על בריטית מתוצרת אסטון מרטין. שמה של המכונית הוא one-77 מפני שיוצרו רק 77 יחידות מהדגם. ה-77 יוצרה בשנים 2009–2012.
נתונים טכניים
ה-one-77 כוללת מנוע טורבו בנזין V12 צילנדרים בנפח 7.3 ליטרים המספק כ-750 כ"ס ותיבת הילוכים רובוטית כפולת מצמדים בת 6 הילוכים. היא מאיצה מ-0 ל-100 ב-3.6 שניות ומגיעה למהירות מרבית של 375 קילומטרים לשעה. היא מבוססת על אסטון מרטין DB9 והיא גם גרסה משודרגת של אסטון מרטין DBS.
מעמד המכונית
ה-ONE-77 היא המכונית המהירה והחזקה ביותר של אסטון מרטין והכי יקרה שלה. היא עולה 1.2 מיליון פאונד. (עד ל-2016 שאז הוצג הוולקאן העולה 1.8M פאונד). לעומת למבורגיני אוונטאדור שעולה 450 אלף יורו.ה-One-77 מופעל כניידת משטרה ב-משטרת דובאי.
מחזור העולם
מחזור העולם (באיסלנדית Heimskringla) הוא חיבור היסטורי רחב יריעה מאת סנורי סטורלוסון, הנכלל בימינו בסאגות המלכים. ראשיתו בסאגה על בני אינגלינג ששמה מתייחס לשושלת המלכים השוודית של בני אינגלינג, ואשר מהווה מעין המשך לחלק המיתולוגי באדה. היא מכילה שירים המספקים מידע רב על המיתוסים, האמונות העממיות, ומוצא האלים של עמי הצפון. יתר 15 הסאגות הן היסטוריוגרפיות, ועוסקות במלכי נורווגיה מלפני המאה ה-9 ועד למלכותו של המלך מגנוס ארלינגסון בשנת 1177:
פרק ב'
פרק ב' הוא אלבום האולפן השלישי של הראפר הישראלי אורטגה. את האלבום הוציאה לאור ב-2 באוגוסט 2016 חברת התקליטים קמע. זהו אלבום המשך לאלבומו הקודם של הראפר, "החיים על פי אורטגה". הוא יצא לפלטפורמות הסטרימינג השונות בלבד, כמו ספוטיפיי ואפל מיוזיק, ולא בפורמט תקליטור כמו שאר אלבומיו.
מרדכי צבי אורבך
קורות חייו
הינקו אורבך נולד בכפר מוראבקה אשר בחבל מוראביה לנתן ולנה. בגיל שבע התייתם מאימו ונאלץ להתפרנס למחייתו. הוא נשלח ללמוד בתלמוד תורה ובהמשך למד בישיבת פרשבורג אשר בברטיסלאבה. עם סיום לימודיו עסק בהוראה בברטיסלאבה לתקופה מסוימת. בהמשך, רכש תואר בלימודי רבנות (MRb) בבודפשט. ב-1904 סיים תואר באוניברסיטת בודפשט והתמחה בפילולוגיה השוואתית של שפות שמיות. בבודפשט נישא לשרה לבית פלדמן.
גוויג'ואו
גְװֵיג'וֹאוּ (, פין-יין: Guìzhōu) הוא מחוז בדרום-מערב סין. שטחו 176,167 קמ"ר, אוכלוסייתו נאמדת ב-38.5 מיליון נפש, ובירתו גְווֵייָאנְג (贵阳/Guìyáng).
מרדכי צבי אורבך
קורות חייו
בין 1906 ל-1909 כיהן כרב בטוזלה שבאזור בוסניה. ב-1909 עבר לעיירה זמון הסמוכה לבלגרד ומונה לרב הראשי של הקהילה אשר מנתה כ-700 נפשות. בפרוץ מלחמת העולם הראשונה גויס לצבא האוסטרו-הונגרי ושרת כרב צבאי. לאחר המלחמה וכינון ממלכת יוגוסלביה שב לזמון וכיהן כרבה הראשי עד 1927.
גוויג'ואו
87% אחוז משטח המחוז הרריים וגובהו הממוצע של המחוז הוא 1000 מטרים מעל פני הים. אקלימו סובטרופי, עם טמפרטורה שנתית ממוצעת של 10°C-20°C ותנודות עונתיות מתונות.
מרדכי צבי אורבך
קורות חייו
ב-1928 מונה לרב הראשי האשכנזי של יהודי סרייבו. במסגרת תפקידו נמנה עם מייסדי "הסמינר התאולוגי התיכוני", וניהל את המוסד אשר הכשיר מורים לעברית והחל את תהליך ההכשרה לקראת לימודי רבנות. הינקו אורבך כיהן במועצה העליונה של הרבנות הראשית ביוגוסלביה. במהלך מלחמת העולם השנייה נמלטו אורבך ומשפחתו לאיטליה. לאחר כניעת איטליה נמלטו הרב אורבך ורעייתו ללוזאן שבשווייץ.
בנו בנימין אורבך נלקח לעבודות כפייה. הוא ניצל מגירוש למחנות ההשמדה בזכות פעולתה של משפחת קומליינוביץ (סרבו-קרואטית: Komljenovic) שהעניקה לו מחסה אף על פי שבן המשפחה בוריסלאב היה חבר באוסטאשה ובנימין היה בחזקת מבוקש על ידי השלטונות. לבסוף עלה בידי אימו של בנימין להמציא לו מסמכים מזויפים והוא נמלט בעזרתם למוסטאר שהייתה בשטח הכיבוש האיטלקי וכך ניצל. ב-1995, העניק ארגון יד ושם את עיטור חסיד אומות העולם למשפחת קומליינוביץ. לאחר המלחמה היגר בנימין אורבך לצרפת.
גוויג'ואו
כשני שלישים מתושבי המחוז הם בני האן, והיתר שייכים ללא פחות משמונים קבוצות אתניות שונות, כשהבולטות שבהן הן מְיָאו (ידועים כהְמוֹנְג בדרום-מזרח אסיה), בּוֹיֵי (布依族/Bùyìzú), דונְג (侗族/Dòngzú), יִי (彝族/Yìzú), שְווֵי (水族/Shuĭzú) טוּגְ'יָה (土家族/Tŭjiāzú) ועוד. למעשה, 55.5% משטח המחוז מוקצים לטובת נפות אוטונומיות של מיעוטים שונים.
מרדכי צבי אורבך
קורות חייו
לאחר שחרור יוגוסלביה שבו הרב אורבך ורעייתו ליוגוסלביה וב-1946 מונה הינקו אורבך לרב הראשי ליהודי זאגרב.
גוויג'ואו
זהו אחד המחוזות העניים בסין, עם אחוז נמוך של יודעי קרוא וכתוב, ותמ"ג לנפש הנמוך בסין.
מחוז זה בעת העתיקה היה שייך למדינת ילנג. בתקופת המדינות הלוחמות שלטה מדינת צ׳ו באזור, והשליטה עברה אחר-כך לממלכת דיין. בתקופה הקיסרית הגיעו לשטח מחוז גוויג׳ואו בני המיאו וקבוצות אחרות אשר נשלטו באופן לא ישיר באמצעות שליטים פאודליים סינים. במהלך תקופת השלטון של שושלת צ׳ינג אזור זה נקבע כמחוז. בנוסף, במהלך המצעד הארוך התכנסה המפלגה הקומוניסטית הסינית בצונאי, העיר השנייה בגודלה בגוויג׳ואו, בוועידת צונאי. בוועידה זו הפך מאו צה-דונג לבולט שבמנהיגי המפלגה וקיבל את השליטה על צבא המפלגה.
מרדכי צבי אורבך
קורות חייו
אורבך היה היחיד מבין המועצה העליונה של הרבנות הראשית בממלכת יוגוסלביה אשר שרד את השואה וזכה להערכה רבה בקרב הקהילות היהודיות על גווניהן השונים. הוא היה פעיל בהקמת ארגון הקהילות היהודיות של יוגוסלביה ובחידוש פעולתו של בית הדין הרבני הגדול. מעמדו בקרב יהודי ארצות הברית הקל על קבלת סיוע חומרי וכספי שסייע לתקומתן של הקהילות השונות. הוא יזם את כנס רבני הקהילות של יוגוסלביה שנערך בבלגרד ב-26 במרץ 1947 ובו התקבלה רשמית עמדתו בדבר הצורך באופי יהודי-אורתודוקסי בניהול חיי הדת בקהילות השונות. בפועל, נשמר הסטאטוס קוו בקהילות השונות. בשלהי 1948, לאחר הקמת מדינת ישראל עלו הרב אורבך ורעייתו ארצה. הוא השתקע בירושלים אך ב-1953 היגר עם רעייתו לפריז, שם התגורר בנו ומשפחתו. ב-1960 הלך הרב הינקו אורבך לעולמו בפריז והוא בן 88 שנים.
הפרויקט של עידן רייכל (אלבום)
הפקת האלבום
את השירים הקליט רייכל באולפן הביתי בביתו שבכפר סבא, עם כשלושים זמרים ונגנים שונים. רובם היו בני העדה האתיופית. השירים היו ברובם בסגנון מוזיקת עולם, תוך שילוב אלמנטים של פופ ורוק. רוב הזמרים באלבום היו אלמוניים לפני כן, ויוצאת דופן הייתה הזמרת דין דין אביב, שהתפרסמה מחברותה בלהקת גאיה. רייכל ניסה לעניין בין השאר את יהודה עדר, אז מנהל המחלקה הישראלית בחברת התקליטים הד ארצי. עדר סיפר כי בתגובה אמר לו "את המשפט הכי גרוע שאתה יכול להגיד: לא שמעתי ואני לא אוהב", מפני שבאותה תקופה סיים לעבוד עם שלמה ארצי על שני תקליטים ו"לא יכ[ו]לתי לשמוע יותר שירים". אבל כשהציג רייכל את השירים לחברת הליקון אהב אותם גדי גידור, ממנהלי החברה, והחליט לאגדם לכדי אלבום שלם.
בנובמבר 2002 יצא הסינגל הראשון מתוך האלבום, "בואי", שזכה להצלחה גדולה במצעדי הפזמונים והושמע תכופות בתחנות הרדיו. בעת יציאת הסינגל האלבום טרם היה מוכן במלואו, אך הביקורות החיוביות שלהן זכה הביאו לעבודה אינטנסיבית של רייכל להשלמת האלבום, שיצא לבסוף כשלושה שבועות לאחר הסינגל. גם שלושת הסינגלים שיצאו אחריו, "מדברים בשקט", "אם תלך" ו"הנך יפה", זכו להצלחה במצעדי הפזמונים.
שירי האלבום ומשתתפיו
מילים, לחנים ועיבודים מאת עידן רייכל, אלא אם צוין אחרת.
משתתפים נוספים
את שניים מנגני האלבום, המתופף גלעד שמואלי והבסיסט גולן זוסקוביץ', הכיר רייכל מלהקת הליווי של עברי לידר שבה ניגן בקלידים. שמואלי השתתף בנגינה ברוב שירי האלבום, וכן בעיבודי חלק מהם. אחד הנגנים המוכרים ביותר באלבום בעת הוצאתו היה הגיטריסט אבי סינגולדה, שניגן בגיטרה בשיר "אם תלך". נגן מוכר נוסף היה הגיטריסט עופר שריקי, שהתפרסם גם כזמר והוציא את אלבומו הראשון זמן קצר לאחר צאת האלבום.
דרלין קונלי
דרלין קונלי (באנגלית: Darlene Conley; 18 ביולי 1934 - 14 בינואר 2007) הייתה שחקנית אמריקנית.
חייה
קונלי, אמריקנית ממוצא אירי, נולדה בעיר שיקגו במדינת אילינוי. קריירת המשחק של קונלי נמשכה חמישה עשורים, אך היא מוכרת בעיקר בשל גילום דמותה של סאלי ספקטרה באופרת הסבון הפופולרית היפים והאמיצים (1988–2007). קונלי מתה מסרטן הקיבה בגיל 72. לעומת זאת, הוחלט בסדרה היפים והאמיצים לא להרוג את הדמות של סאלי, אלא להגיד שהיא יצאה לגמלאות, והיא מסתובבת בעולם.
אמריטוס
אמריטוס (מלטינית emeritus, בנקבה - אמריטה emerita) הוא שם תואר המשמש לציין מקרים מסוימים של פרופסור או שופט בדימוס או מנהיג דת בדימוס או לפעמים, איש פוליטי או איש עסקים או אדם אחר שפרש מתפקיד בכיר. הוא מציין כי אותו אדם רשאי לשמור על תארו או מעמדו האחרון גם אחרי הפרישה. במקרים מסוימים - התואר "אמריטוס" מוענק באופן אוטומטי לכל מי שפרש לגמלאות במעמד מסוים, אבל במקרים אחרים, הוא מהווה ציון להצטיינות לאותו אדם אחרי פרישתו. התואר מאפשר לאדם לשמור על תארו ועל מעמדו בנוסח"פרופסור אמריטוס", "שופט אמריטוס" או "בישוף אמריטוס" או "רב אמריטוס" למשל. אין למונח משמעות שהאדם חייב לוותר על כל התחייבויותיו או מטלותיו הקשורות למעמדו הקודם והם יכולים לבצע אותן גם בהמשך.
אטימולוגיה
Emeritus הוא נגזרת מהפועל הלטיני emerere שמשמעותו "להשלים את שירותו" והוא מורכב מהתחילית "e", וריאנט של ex שמשמעותו "מתוך" או "מ-" והפועל merere (שממנו מגיעה המילה האנגלית merit - זכות, הצטיינות) שמשמעותו "לשרת" או "להרוויח". המילה נכנסה לשפה האנגלית במאה ה-17 המוקדמת במובן של "עשה את שלו, השלים את חובתו, את שירותו".
באקדמיה
בארצות הברית ובעוד מדינות, פרופסור מן המניין הפורש ממוסד אקדמי בכשירות טובה עשוי אחרי הפרישה לשאת את תואר "פרופסור אמריטוס". אצל נשים נהוג להשתמש בתואר "פרופסור אמריטה". במוסדות מסוימים כל הפרופסורים שהפורשים בכשירות טובה זוכים לתואר זה, בעוד שבמוסדות אחרים הענקת תואר זה נדרשת להצבעה או החלטה מיוחדת. פרופסורים אמריטי זכאים, לפי מקרה, לקבל משרד או זכויות אחרות.
בקהילות דתיות
כשבישוף או בישוף משנה פורש, מצרפים לתארו הקודם את המילה "אמריטוס". למשל - "הארכיבישוף אמריטוס של ...." את התואר בישוף אמריטוס של דיוקסיה מסוימת יכולים לשאת כמה בישופים בדימוס בו זמנית, אם חייהם ארוכים דיים. כך למשל האפיפיור לשעבר בנדיקטוס השישה עשר נשא בפרישתו תואר "אפיפיור אמריטוס". גם בבכנסייה האוונגלית הגרמנית וכן בכנסייה הבינלאומית הקרויה "קהילתו של כריסטוס" (Community of Christ) נוהגים להעניק את התואר אמריטוס לבכירים של הכנסייה בדימוס. בכנסייה האורתודוקסית ידוע המקרה של המיטרופוליט של הכנסייה האורתודוקסית האוקראינית של קנדה, יוחנן (סטינקה) שנקרא "מיטרופוליט אמריטוס" אחרי פרישתו בשנת 2010 ועד יום מותו ב-2022. ביהדות במדינות מסוימות נהוג להעניק תואר זה לרבנים ששירתו זמן ממושך בבתי כנסת או במוסדות יהודיים מסוימים. למשל ה רב ישראל ברודי נשא אחרי פרישתו את התואר הרב הראשי אמריטוס של בריטניה. לעיתים פרט ל"רב אמריטוס" מעניקים אחרי פרישה גם את התואר של חזן אמריטוס (Cantor Emeritus) שהוא במידה רבה תואר כבוד, החל משנת 2001.
אצל מונרכים
בספרד, אחרי התפטרותו, המלך חואן קרלוס הראשון ואשתו המלכה, זכו לזכות להיקרא מונרכים אמריטי. בצורה דומה - קיסר יפן, אקיהיטו שהתפטר נקרא בתואר ביפנית, המקביל ל"קיסר אמריטוס".
במנהל האמריקאי ובארגונים אחרים
החל משנת 2001 סנטור ממפלגת המיעוט ששימש כנשיא זמני או ממלא מקום של נשיא ארצות הברית זוכה לתואר נשיא pro tempore emeritus בעקבות פרישתה התואר אמריטוס משמש גם בארגונים עסקיים וגם בארגונים שלא למטרות רווח כדי לציין את המעמד התמידי של מייסד הארגון או דמויות בכירות שתרמו תרומה משמעותית לאותם המוסדות אחרי פרישתה של ננסי פלוסי מתפקיד יושבת ראש בית הנבחרים של ארצות הברית הצביעה ועדת ההיגוי והמדיניות של בית הנבחרים החליטה בהצבעה להעניק לה את התואר "יושבת ראש אמריטה של בית הנבחרים".
טרייסי אולמן
טרייסי אולמן (באנגלית: Tracey Ullman; נולדה ב-30 בדצמבר 1959) היא שחקנית, קומיקאית, תסריטאית וזמרת אנגלייה-אמריקאית. זוכת פרס גלובוס הזהב, שבעה פרסי האמי, פרס גילדת שחקני המסך ופרס באפט"א. אולמן היא השחקנית הזרה הראשונה שזכתה להערכת הקהל האמריקאי בזכות תרומתה לתעשיית הבידור הטלוויזיונית של ארצות הברית בסוף שנות ה-80.
ביוגרפיה
נולדה בשם טרייס אולמן בסלו, בקינגהאמשייר (כיום ברקשייר) שבדרום-מזרח אנגליה למשפחה נוצרית-קתולית. הוריה הם דורין (לבית קליבר) ואנתוני ג'ון אולמן. אביה הגיע לאנגליה כחייל פולני במסגרת הפינוי מדנקרק (מבצע דינמו) במלחמת העולם השנייה. אימה בריטית ממוצא צועני. שמה הפרטי המקורי היה "טרייס", אך היא הוסיפה לו "י". אביה של אולמן נפטר מהתקף לב בגיל 50 כאשר הייתה בת שש, ואמה נשאה בשנית.
את ניסיונה הראשון רכשה אולמן כנערה מתבגרת על במת "אקדמיית איטליה קונטי" לתיאטרון. מגיל 16 עבדה כרקדנית בהצגות ומופעי בידור בגרמניה ובאנגליה. בזכות החשיפה קבלה תפקידים במספר מחזות מוזיקליים בתיאטראות בוסט אנד בלונדון, ביניהם "גריז" ו"The Rocky Horror Show". ב-1984 השתתפה אולמן בהתחרות אלתורים, יצרה דמות של זמרת שחזרה לדת בשם בברלי, והופעתה הפכה ללהיט. היא זכתה בפרס "השחקנית החדשה הטובה ביותר", והוצעה לה סדרה משלה ב-BBC. ב-1983 זכתה להשתתף במחזה המוזיקלי של אנדרו לויד ובר "סטארלייט אקספרס".
ב-2006 אולמן התאזרחה בארצות הברית, בנוסף לאזרחות הבריטית שלה מלידה.
המעבר וההצלחה הראשונית בארצות הברית
אולמן שלחה קלטות באמצעות סוכנה לבמאי-מפיק ג'יימס ברוקס במטרה לצוד את תשומת לבו. ברוקס שהיה עסוק בקריירה קולנועית החליט לקחת את אולמן תחת חסותו ולשוב לעסוק בבידור בטלוויזיה. ברוקס לקח בחשבון את יכולותיה המגוונות של אולמן בתחומי המשחק, השירה והריקוד. בשנת 1987 יצרו ביחד את תוכנית המערכונים "המופע של טרייסי אולמן" בהנחייתה של אולמן. בתוכנית שנמשכה ארבע עונות מוצלחות חיקתה אולמן מספר רב של דמויות וערכה מופיעים מוזיקליים בהפקתה של פאולה עבדול.
אולמן זכתה להצלחה לה לא זכתה אף שחקנית טלוויזיה זרה לפנייה, עם זכייה בפרס גלובוס הזהב, זכיות בפרס אמי ובפרס הקומדיה האמריקאית הפכה לאחת הקומיקאיות הפופולריות והמוכשרות ביותר בארצות הברית. קומדיית המצבים המצוירת "משפחת סימפסון" התגלתה לראשונה בתור פינה קבועה במשך שלוש עונות בתוכניתה של אולמן. אולמן לא קיבלה קרדיט על הצלחת משפחת סימפסון, מה שהוביל אותה לתבוע את חברת "פוקס המאה ה-20". דיבבה בפרק אחד בסדרה את הכלב של בארט סימפסון.
המעבר לערוץ HBO
אולמן עברה לערוץ HBO שם הגישה מספר תוכניות וזכתה בשני פרסי אמי נוספים על הופעתה בתוכניות ספיישל מוזיקליות. תוכנית הספיישל המצליחה "טרייסי אולמן נאבקת בניו יורק" הייתה השראה למפיקי הערוץ ליצירת סדרת המערכונים "טרייסי אולמן נאבקת ב...". בסדרה חיקתה אולמן דמויות מגוונות בחברה האמריקאית והאנגלית, זכתה במהלך שלוש שנותייה בתוכנית בפרס גילדת שחקני המסך ובארבעה פרסי הקומדיה האמריקאית. בשנת 1999 זכתה אולמן בפרס אמי השביעי שלה במספר על תפקידה בסדרה "אלי מקביל" בתור ד"ר טרייס קלארק הפסיכולוגית של עורכת הדין אלי מקביל (קליסטה פלוקהארט). אולמן יצרה ביחד עם בעלה אלן מק'וואן את תוכנית הספין אוף ל" טרייסי אולמן נאבקת ב", "טרייסי אולמון במעשיות הקרונים" ואת תוכנית הספיישל "טרייסי אולמן: חיה וחשופה" אודות חייה האישיים של אולמן. בשנת 2008 הגיעה אולמן לביקור בישראל לצורך קידום תוכניתה "מצב האומה- טרייסי אולמן".
בקולנוע
שיחקה את הופעת הבכורה שלה בקולנוע בדרמה המוזיקלית "תמסור את ברכותיי לרחוב הרחב" לצידם של חברי להקת "הביטלס" רינגו סטאר ופול מקרטני. הופיעה לצידה של מריל סטריפ בדרמת המלחמה הפמיניסטית "הרבה ולא כלום" והועמדה לפרס האקדמיה הבריטית לשחקנית המשנה הטובה ביותר. בין תוכניות הטלוויזיה המצליחות בהן כיכבה אולמן מצאה זמן גם לשחק בהוליווד והופיעה ב"קליעים מעל ברודוויי" של וודי אלן בתפקיד השחקנית אדן ברנט, "רובין הוד: גברים בגטקעס" בתור המכשפה לאטרין ו"אני מת עלייך".
בשנת 2000 נתנה אולמן את הופעתה הטובה ביותר כשחקנית קולנוע לצידו של וודי אלן בקומדיית הפשע בבימויו פושעים קטנים, בסרט גילמה את פרנצ'י אשתו של ריי וינקלר שמוכרת עוגיות והועמדה לפרס גלובוס הזהב לשחקנית הטוב ביותר בסרט קומי/מוזיקלי. ב-2004 כיכבה בקומדיה הפרובוקטיבית של ג'ון ווטרס "איזו בושה" בתור סילביה סטיקלס השמרנית שהופכת בעקבות תאונה למכורה לסקס. ב-2007 הופיעה אולמן בתור המספרת "אמא טבע" בקומדיה הרומנטית "אף פעם לא אהיה שלך". אולמן תרמה את קולה לסרט האנימציה של טים ברטון "חתונת הרפאים" ודיבבה את נל אמו של ויקטור ואן דורט. ב-2009 קיבלה אולמן פרס מפעל חיים בטקס פרסי הבפט"א.
בשנת 2020 שיחקה בסרטו של ריאן מרפי "הנשף" שמבוסס על המחזמר באותו שם משנת 2016.
כמוזיקאית
אולמן הצליחה בתחילת דרכה בתור זמרת הרוק והוציאה לאור סינגלים אחדים לדוגמת "BREAKAWAY" ו-"THEY DON'T KNOW ABOUT US " והקאבר לשיר "They Don't Know" שהגיעו לצמרת מצעד הסינגלים הבריטי. בשנת 1983 הוציאה לאור את אלבום הבכורה שלה "You Broke My Heart in 17 Places" שזכה להצלחה יחסית. לאחר כישלון אלבומה השני "You Caught Me Out" עזבה אולמן את המוזיקה לטובת קריירת משחק במשרה מלאה.
חיים אישיים
אולמן נשואה למפיק זוכה פרס אמי אלן מק'וואן, לזוג שני ילדים. בשנת 2006 לאחר 25 שנות עבודתה בארצות הברית קיבלה אולמן אזרחות אמריקאית.
מרים גמבורד
מרים גמבורד (נולדה ב-1947) היא אמנית ישראלית ומרצה במחלקה לאמנויות המסך באקדמיה לאמנות ועיצוב בצלאל.
ביוגרפיה
נולדה בקישניב ב-1947 למשפחה של אמנים. אביה משה גמבורד (1903-1954) קלאסיקון של האמנות המולדבית. אמה איבגניה גמבורד (1913–1956) מעצבת תלבושת של סרטו הראשון של הבמאי סרגיי פרדג'נוב. סיימה ב-1970 בפקולטה לפיסול מונומנטלי באקדמיה לאמנות ע"ש מוכינה בלנינגרד (סנט פטרבורג). ב 1977 עלתה לארץ, מתגוררת בתל אביב. עוסקת באמנות ומלמדת בבצלאל ובמדרשה לאמנות, בית ברל.
עצי אשוח (סרט)
עצי אשוח (ברוסית: Ёлки; שווק במערב תחת השם "שש דרגות של חגיגה") הוא סרט דרמה קומי רוסי בבימויו ובהפקתו של טימור בקממבטוב, בשיתוף פעולה עם דמיטרי קיסליוב, אלכסנדר ווייטינסקי, אלכסנדר אנדריושצ'נקו, יארוסלב צ'באשבסקי ואיגנס יונינאס. הסרט יצא לאקרנים בדצמבר 2010 וצילומיו נעשו ב-11 ערים שונות ברחבי רוסיה.
זוהי קומדיה שהופקה במיוחד לכבוד חגיגות השנה האזרחית החדשה 2011. ילדה קטנה בבית יתומים בקלינינגרד משקרת לחבריה לכיתה שאביה האמיתי הוא נשיא רוסיה דמיטרי מדבדב. הילדים דורשים ממנה הוכחה – שהנשיא יגיד משפט מסוים בנאום ראש השנה שלו. מרגע זה נכנס לפעולה חבר שמחליט להפעיל את שיטת "שש דרגות של הפרדה" המבוססת על הרעיון (נטול הבסיס העובדתי), לפיו כל שני אנשים בעולם מקושרים ביניהם על ידי חמישה אנשים אחרים לכל היותר. הבמאי והמפיק הקזחי טימור בקממבטוב אכן הצליח לגייס את נשיא רוסיה להופיע בתפקיד עצמו בסרט.
עלילה
העלילה מתרחשת ב-11 ערים שונות ברוסיה והיא נפתחת במשפט המסכם את הסרט כולו: "אין לנו כל כך הרבה חגים אותם חוגגת המדינה כולה, אלה - הופעות מוצלחות של נבחרת רוסיה בכדורגל וליל השנה החדשה, ומכיוון שהשני הוא חג נדיר יותר, עליו גם נדבר".
הסרט מתווה את סיפורן של שורת דמויות שונות שהקשר ביניהן הוא מקרי לחלוטין. הדמויות מוצאות את עצמן בערב השנה החדשה במצבים קשים, שכדי להימלט מהם הם יכולים רק אם ימצאו עזרה או בדרך נס או באמצעות שש דרגות של הפרדה. לפי תאוריה זו, כל האנשים על פני כדור הארץ מתקשרים בשישה ​​לחיצות ידיים מוכרות.
הסרט מתחיל בקלינינגרד, העיר האחרונה ברוסיה שחוגגת את השנה החדשה. הסיפור סובב סביב התארגנות הילדים בבית יתומים מקומי לקראת החג. ילדה אחת מוקנטת וכל חבריה נטפלים אליה כי הם חושבים שאביה הוא נשיא רוסיה, הם מבטיחים להפסיק להיטפל אליה בתנאי ש"אביה" יברך אותה בנאום השנה החדשה המסורתי במסר מוצפן. היא לא יודעת מה לעשות, והחבר שלה וובה, מנסה לעזור לה ומספר לה על תאוריית שש דרגות של הפרדה. הדמויות בסרט הם סטודנט, גנב וקשריו עם השוטר שלכד אותו, נהג מונית המחפש את אהובתו, זמרת פופ שנכשלת למצוא זיווג, איש עסקים שממהר להגיע אל אהובתו, שני גולשי סנובורד, העוזר הנשיאותי ופועל. וכך באמצעות מנקה השלג הקווקזי בכיכר האדומה בקשתה של ואריה מועברת לנשיא רוסיה שמבחין במסר המוצפן כתוב על גבי השלג בחצר הקרמלין. בליל השנה החדשה, הביטוי "סנטה קלאוס עוזר למי שעוזר לעצמו" (На Деда Мороза надейся, а сам не плошай!) מופיע בנאומו של הנשיא (אותו משחק בהופעת קמאו דמיטרי מדבדב עצמו) ובכך מאמת למעשה את תאוריית שש דרגות של הפרדה.
הקרנה והכנסות
הקרנת הבכורה של הסרט ברוסיה נערכה ב-16 בדצמבר 2010, והכניס למעלה מ-700 מיליון רובל (כ-23.5 מיליון דולר), והפך לסרט המכניס ביותר באותה עת.
DVD
ב-13 בינואר 2011 הסרט שווק בגרסת DVD אשר יצאה בשתי גרסאות - גרסה פשוטה וגרסת מתנה. גרסת המתנה כוללת דיסק בונוס עם מידע נוסף על יצירת הסרט, כגון סצנות שבעריכה לא נכנסו לסרט, חומרים ייחודיים מסצנות הצילום של הסרט, וגם פתית שלג מלאכותי.
ניק פיורי
ניק פיורי היה קולונל בצבא ארצות הברית, שמונה בהמשך למנהל סוכנות הביון S.H.I.E.L.D.. פיורי נחשב לבן מאה שנה, אך מאט את הזדקנותו באמצעות נוסחת האינסוף. פיורי לחם לצד סטיב רוג'רס, ג'יימס בארנס ולוגאן האולט במלחמת העולם השנייה, וכראש סוכנות SHIELD. אויב מר של ארגון הידרה המרושע ושל מנהיגו, ברון סטרוקר.
דמותו של ניק פיורי מדורגת במקום ה-33 ברשימת מאה גיבורי העל הגדולים, לפי אתר IGN. דמותו הופיעה במגוון מדיות אחרות בנוסף לקומיקס, ביניהן סדרות האנימציה אקס-מן: הדור הבא, אקס-מן: סדרת האנימציה וספיידרמן: סדרת האנימציה. דייוויד הסלהוף גילם את דמותו בסרט הטלוויזיה משנת 1998 ניק פיורי: סוכן S.H.I.E.L.D.. את דמותו של פיורי בסרטי היקום הקולנועי של מארוול "איירון מן", "איירון מן 2", "קפטן אמריקה", "הנוקמים", "קפטן אמריקה: חייל החורף", "הנוקמים: עידן אולטרון" ו"קפטן מארוול" מגלם השחקן סמואל ל. ג'קסון, ששב לגלם את הדמות בהופעת קמע בסרטים "הנוקמים: מלחמת האינסוף" ו"הנוקמים: סוף המשחק" ובסדרת הטלוויזיה "סוכני S.H.I.E.L.D.".
ילדות
בכור מבין שלושה אחים, ניקולס פיורי גדל בתקופת השפל הגדול בניו יורק, עם אחיו ג'ייקוב ואחותו, דון. אמו של פיורי מתה בצעירותו, ואביו הצטרף לכוחות הבריטים במלחמת העולם הראשונה, נישא שנית והוליד מאשתו החורגת את ג'ייק ודון. משפחת פיורי התגוררה ברחובות הלז קיטשן, וניק התיידד עם רד הרגרוב.
מלחמת העולם השנייה
בבגרותם, פיורי ורד משכו את תשומת לבו של סגן סאם "האפי" סויר, שלקחם למשימה בהולנד. שם, פיורי פגש לראשונה את חברו לעתיד, טימותי "דאם דאם" דוגאן, שעבד בקרקס. לאחר שצפו באיום הנאצי ממקור ראשון, הרגרוב החליט כי יתגייס לצבא ארצות הברית, ופיורי הלך בעקבותיו. פיורי התגייס רק בשנת 1941, שם עבר טירונות בפורט דיקס ללא הרגרוב, שהתאחד עם פיורי כששניהם הוצבו בפרל הארבור. בעקבות המתקפה היפנית על הבסיס, פיורי דורבן על ידי מותו של הרגרוב להצטרף ליחידת הריינג'רס של צבא ארצות הברית, ובהמשך שירת בכוח מן הריינג'רס שכונה קומנדו המייללים של סויר. יחד עם דאם דאם דוגאן כסגנו, פיורי הוביל את הקומנדו המייללים (שכללו את גייב ג'ונס בין היתר) נגד תומכו של הגולגולת האדומה, היינריך זמו, ונגד בכירים אחרים ממדינות הציר. פיורי והקומנדו המייללים נלחמו לצד גיבורי מלחמה כקפטן אמריקה ובאקי. כמנהיג הקומנדו המייללים, פיורי נלחם בנאצים רבים ובני בריתם, וזכה לפגוש את ריד ריצ'רדס (מיסטר פנטסטיק לעתיד מארבעת המופלאים) ואת לוגאן.
במלחמה, דרכו של פיורי הצטלבה לראשונה בדרכו של אויבו המר, ברון סטרוקר, שלאחר תבוסה משפילה על ידי פיורי הקדיש את חייו לנקמה. במהלך המלחמה, פיורי פגש בפמלה האולי, אהבתו הראשונה, שמתה לפני שפיורי הספיק להציע לה נישואים. במהלך מערכת היחסים שלו עם האולי, השניים יצאו עם דוקטור סטריינג' להרפתקאות יוצאות דופן. פרט לכך, פיורי והקומנדו המייללים נלחמו גם ביצורים על-טבעיים.